CELEX: 32021D0316(01)
Language: fi
Date: 2020-10-21 00:00:00
Title: Sosiaaliturvajärjestelmien yhteensovittamista käsittelevän hallintotoimikunnan päätös N:o H10, annettu 21 päivänä lokakuuta 2020, sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta (ETA:n kannalta ja EY:n ja Sveitsin sopimuksen kannalta merkityksellinen teksti) 2021/C 89/06

16.3.2021   
               
               
                  FI
               
               
                  Euroopan unionin virallinen lehti
               
               
                  C 89/6
               
            
         SOSIAALITURVAJÄRJESTELMIEN YHTEENSOVITTAMISTA KÄSITTELEVÄN HALLINTOTOIMIKUNNAN
         päätös N:o H10,
         annettu 21 päivänä lokakuuta 2020,
         sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta
         (ETA:n kannalta ja EY:n ja Sveitsin sopimuksen kannalta merkityksellinen teksti)
         (2021/C 89/06)
         SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
         ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan, jonka mukaan hallintotoimikunnan tehtävänä on edistää ja kehittää jäsenvaltioiden välistä yhteistyötä nykyaikaistamalla tiedonvaihtomenettelyjä, erityisesti mukauttamalla laitosten välinen tiedonkulku sähköisen tiedonvaihdon mukaiseksi ottaen huomioon tietojenkäsittelyn kehityksen kussakin jäsenvaltiossa; lisäksi sen tehtävänä on antaa tietojenkäsittelypalveluiden rakennetta, varsinkin turvallisuutta ja standardien käyttöä, koskevat yhteiset säännöt ja vahvistaa näiden palveluiden yhteisen osan toimintatavat;
         ottaa huomioon asetuksen (EY) N:o 883/2004 73 artiklan, jonka mukaan hallintotoimikunta päättää tietojenkäsittelyn teknisen toimikunnan toimintatavoista ja kokoonpanosta; kyseinen tekninen toimikunta laatii raportteja ja antaa perusteltuja lausuntoja ennen kuin hallintotoimikunta tekee 72 artiklan d alakohdan mukaiset päätökset,
          
         ON PÄÄTTÄNYT SEURAAVAA:
         
            1 artikla
            
               1.   Hallintotoimikunta perustaa asetuksen (EY) N:o 883/2004 73 artiklan 1 kohdassa säädetyn tietojenkäsittelyn teknisen toimikunnan. Sitä kutsutaan ’tekniseksi toimikunnaksi’.
            
            
               2.   Teknisellä toimikunnalla on asetuksen (EY) N:o 883/2004 73 artiklan 2 kohdassa säädetyt tehtävät.
            
            
               3.   Tekninen toimikunta saa tehtäviään koskevan toimeksiannon hallintotoimikunnalta, joka voi tarpeen mukaan muuttaa kyseisiä tehtäviä.
            
         
         
            2 artikla
            
               1.   Teknisessä toimikunnassa on jokaisesta jäsenvaltiosta kaksi jäsentä, joista toinen on varsinainen jäsen ja toinen varajäsen.
            
            
               2.   Kukin jäsenvaltio lähettää tiedot nimityksistä hallintotoimikunnan sihteeristölle hallintotoimikunnan jäsenenä olevan hallituksensa edustajan kautta.
            
            
               3.   Jäsenillä voi lisäksi olla yksi tai useampi asiantuntija mukanaan teknisen toimikunnan kokouksissa silloin, kun käsiteltävänä olevien asioiden luonne sitä vaatii.
            
            
               4.   Valtuuskuntaan voi kuulua pääsääntöisesti enintään neljä henkilöä.
            
            
               5.   Euroopan komission edustaja hallintotoimikunnassa tai kyseisen edustajan nimeämä henkilö toimii teknisessä toimikunnassa neuvoa-antavassa ominaisuudessa.
            
            
               6.   Euroopan komission edustaja, hänen varajäsenensä tai muu hallintotoimikunnan sihteeristön nimeämä henkilö voi osallistua kaikkiin teknisen toimikunnan tai sen tilapäisten työryhmien kokouksiin. Mainittuihin kokouksiin voi käsiteltävänä olevan asian sitä vaatiessa osallistua myös Euroopan komission asiaankuuluvien osastojen yksi tai useampi edustaja.
            
            
               7.   Hallintotoimikunnan sihteeristön jäsen osallistuu kaikkiin teknisen toimikunnan ja sen tilapäisten työryhmien kokouksiin.
            
         
         
            3 artikla
            
               1.   Teknisen toimikunnan puheenjohtajana toimii puolen vuoden ajan joko sen valtion varsinainen jäsen tai muu nimetty edustaja, jonka edustaja hallintotoimikunnassa toimii saman ajanjakson aikana hallintotoimikunnan puheenjohtajana.
            
            
               2.   Jos virassa oleva puheenjohtaja on estynyt osallistumasta teknisen toimikunnan kokoukseen, kokousta johtaa varajäsen.
            
            
               3.   Teknisen toimikunnan puheenjohtaja voi antaa sihteeristölle ohjeita tulevia kokouksia ja teknisen toimikunnan toimialaan kuuluvien tehtävien toteuttamista varten.
            
         
         
            4 artikla
            Tekninen toimikunta kutsutaan koolle siten, että sihteeristö neuvoteltuaan teknisen toimikunnan puheenjohtajan kanssa lähettää kokouskutsun vähintään 10 työpäivää ennen kokousta toimikunnan jäsenille ja Euroopan komission edustajalle.
         
         
            5 artikla
            Tekninen toimikunta hyväksyy raporttinsa ja perustellut lausuntonsa tarvittaessa teknisten asiakirjojen ja tutkimusten perusteella. Se voi pyytää kansallisilta viranomaisilta kaikki tiedot, joita se pitää tehtäviensä suorittamisen kannalta tarpeellisina.
         
         
            6 artikla
            
               1.   Tekninen toimikunta voi perustaa tilapäisiä työryhmiä, joissa on mukana rajattu määrä henkilöitä, käsittelemään erityiskysymyksiä ja esittämään tekniselle toimikunnalle ehdotuksia.
               Teknisen toimikunnan on kuvattava työryhmille annetut tehtävät ja näiden tehtävien toteuttamisen aikataulu kirjallisessa toimeksiannossa.
            
            
               2.   Tilapäisten työryhmien puheenjohtajana toimii henkilö, jonka teknisen toimikunnan puheenjohtaja on nimennyt neuvoteltuaan Euroopan komission edustajan kanssa, tai jos tämä ei onnistu, asiantuntija, joka on samasta jäsenvaltiosta kuin hallintotoimikunnan puheenjohtaja.
            
            
               3.   Tilapäisen työryhmän puheenjohtaja kutsutaan siihen teknisen toimikunnan kokoukseen, jossa työryhmän raporttia käsitellään.
            
         
         
            7 artikla
            Hallintotoimikunnan sihteeristön nimetty jäsen valmistelee ja järjestää teknisen toimikunnan kokoukset.
         
         
            8 artikla
            
               1.   Raportit, perustellut lausunnot ja muut asiat, jotka liittyvät hallintotoimikunnan tekniselle toimikunnalle 1 artiklan 3 kohdan mukaisesti antamaan toimeksiantoon, hyväksytään teknisen toimikunnan kaikkien jäsenten määräenemmistöllä Euroopan unionin neuvoston soveltamien äänestyssääntöjen mukaisesti. Kullakin jäsenvaltioilla on yksi ääni, jota käyttää varsinainen jäsen tai varajäsen. Teknisen toimikunnan raporteista, perustelluista lausunnoista tai muista päätetyistä asioista on käytävä ilmi, onko ne hyväksytty yksimielisesti vai määräenemmistöllä. Vähemmistön päätelmät tai varaumat on kirjattava ylös.
               Jos tekninen toimikunta on tehnyt päätöksen 1 artiklan 3 kohdassa tarkoitettuja tehtäviä suorittaessaan, hallintotoimikunta voi kuitenkin tehdä asiasta lopullisen päätöksen, jos viisi jäsenvaltiota sitä vaatii viiden työpäivän kuluessa teknisen toimikunnan päätöksen tiedoksi antamisesta hallintotoimikunnalle.
            
            
               2.   Kun teknisen toimikunnan varsinainen jäsen hoitaa puheenjohtajan tehtävää, varajäsen äänestää kyseisen jäsenvaltion puolesta.
               Puheenjohtaja pyytää äänestyksen aikana läsnä olleita äänestämästä pidättyneitä jäseniä ilmoittamaan pidättymisen syyt.
            
            
               3.   Kun läsnä olevien jäsenten enemmistö pidättyy äänestämästä, katsotaan, ettei äänestyksen kohteena olevaa ehdotusta ole otettu käsiteltäväksi.
            
            
               4.   Tekninen toimikunta voi päättää hyväksyä raportteja ja perusteltuja lausuntoja kirjallista menettelyä noudattaen, jos tällaisesta menettelystä on sovittu teknisen toimikunnan aiemmassa kokouksessa.
               Tätä varten puheenjohtaja toimittaa hyväksyttävän tekstin teknisen toimikunnan jäsenille. Jäsenille annetaan vähintään 10 työpäivän määräaika, jonka kuluessa heillä on mahdollisuus ilmoittaa, hyväksyvätkö tai hylkäävätkö he ehdotetun tekstin tai pidättyvätkö he äänestämästä. Asetetussa määräajassa vastaamatta jättäminen katsotaan puoltavaksi ääneksi.
               Puheenjohtaja voi myös päättää kirjallisen menettelyn käynnistämisestä, vaikka asiasta ei ole sovittu etukäteen teknisen toimikunnan kokouksessa. Tällaisessa tapauksessa ainoastaan ehdotetun tekstin kirjalliset hyväksynnät lasketaan puoltaviksi ääniksi, ja määräajaksi annetaan vähintään 15 työpäivää.
               Puheenjohtaja ilmoittaa jäsenille äänestyksen tuloksesta määräajan päätyttyä. Tarvittavan määrän puoltavia ääniä saanut päätös katsotaan tehdyksi sen ajanjakson viimeisenä päivänä, jonka kuluessa jäseniä pyydettiin antamaan vastauksensa.
            
            
               5.   Jos teknisen toimikunnan jäsen ehdottaa kirjallisen menettelyn kuluessa muutoksia tekstiin, puheenjohtaja joko
               
                           a)
                        
                        
                           käynnistää kirjallisen menettelyn uudelleen toimittamalla ehdotetut muutokset jäsenille 4 kohdan mukaista menettelyä noudattaen; muutoksen luonteesta riippuen 4 kohdassa tarkoitettu määräaika voidaan lyhentää viiteen työpäivään, tai
                        
                     
                           b)
                        
                        
                           peruuttaa kirjallisen menettelyn, jotta asiasta voidaan keskustella seuraavassa kokouksessa, riippuen siitä, kumpaa menettelyä puheenjohtaja pitää asianmukaisena kyseisessä tapauksessa.
                        
                     
         
         
            9 artikla
            
               1.   Sihteeristö laatii teknisen toimikunnan kunkin kokouksen esityslistaluonnoksen neuvoteltuaan teknisen toimikunnan puheenjohtajan kanssa.
               Sihteeristö voi tarpeen vaatiessa pyytää asianosaisia valtuuskuntia esittämään näkökantansa kirjallisesti aiheesta ennen kuin se ehdottaa asian lisäämistä esityslistalle.
               Esityslistaluonnokseen on periaatteessa sisällyttävä asiat, joista jäsen tai Euroopan komission edustaja on toimittanut kirjallisen pyynnön.
            
            
               2.   Esityslistaluonnos lähetetään teknisen toimikunnan jäsenille ja edellä 2 artiklan 6 kohdassa tarkoitetuille henkilöille vähintään 15 työpäivää ennen kokouksen alkamista. Tarkistettu esityslista voidaan lähettää 5 työpäivää ennen kokousta.
               Asiakirjat, jotka liittyvät esityslistan asioihin, jotka edellyttävät päätöksiä tai lausuntoja asianomaisessa kokouksessa, olisi asetettava saataville periaatteessa vähintään 10 työpäivää ennen kokousta. Tämä ei koske yleistä tietoa sisältäviä asiakirjoja, joita ei tarvitse hyväksyä, poikkeusolosuhteita eikä muita tapauksia, joista tekninen toimikunta voi sopia jäljempänä olevan 14 artiklan mukaisesti.
            
            
               3.   Tekninen toimikunta hyväksyy kokouksen esityslistan kunkin kokouksen alussa.
               Muiden kuin esityslistaluonnoksessa olevien asioiden lisäämiseen esityslistalle vaaditaan teknisen toimikunnan yksimielinen äänestyspäätös.
            
         
         
            10 artikla
            
               1.   Hallintotoimikunnan sihteeristö laatii pöytäkirjan teknisen toimikunnan kokouksista. Tekninen toimikunta hyväksyy pöytäkirjan sen englanninkielisenä toisintona.
            
            
               2.   Pöytäkirjan englanninkielinen toisinto toimitetaan valtuuskunnille tarkasteltavaksi viimeistään yhtä kuukautta ennen teknisen toimikunnan seuraavaa kokousta.
            
         
         
            11 artikla
            
               1.   Teknisen toimikunnan on raportoitava kirjallisesti hallintotoimikunnalle toiminnastaan ja saavutuksistaan jokaisen kokouksensa jälkeen.
            
            
               2.   Teknisen toimikunnan puheenjohtaja raportoi teknisen toimikunnan toiminnasta hallintotoimikunnan kokouksissa, jos hallintotoimikunnan puheenjohtaja sitä edellyttää.
            
         
         
            12 artikla
            Kaikki teknisen toimikunnan suoritettaviksi ehdotetut tehtävät, joista aiheutuu kustannuksia Euroopan komissiolle, on toimitettava kyseisen toimielimen edustajan hyväksyttäviksi.
         
         
            13 artikla
            Raportit, perustellut lausunnot, esityslistat, pöytäkirjat ja kaikki muut teknisen toimikunnan toimintaan liittyvät asiakirjat laaditaan englannin kielellä.
         
         
            14 artikla
            Tekninen toimikunta voi sopia yksimielisellä päätöksellä täsmentävänsä ja tarkentavansa nykyistä työjärjestystään siltä osin kuin se on tarpeen.
         
         
            15 artikla
            Tämä päätös julkaistaan Euroopan unionin virallisessa lehdessä. Päätöstä sovelletaan sen julkaisupäivästä alkaen.
         
         
            16 artikla
            Tällä päätöksellä korvataan 17 päivänä joulukuuta 2015 annettu päätös N:o H8 (jota on ajantasaistettu vähäisillä teknisillä selvennyksillä 9 päivänä maaliskuuta 2016).
         
         
            
               
                  Hallintotoimikunnan puheenjohtaja
               
               Moira KETTNER
            
         
         
            (1)  EUVL L 166, 30.4.2004, s. 1.